Πρίμησι Αχαΐας

Το ΠρίμησιΗ γραφή της ονομασίας απαντάει και ως Πρίμισι. Βλ. Αλεξοπούλου 2009, σελ. 73, 84, 156· Λουλούδης 2010, σελ. 515. (ή ΠρομήσιΜε αυτήν την ονομασία αναφέρεται στην απογραφή του 1896. ή ΠεμήσιΛουλούδης 2010, σελ. 514.) υπήρξε βραχύβιος, εγκαταλελειμμένος πλέον, οικισμός του Νομού Αχαΐας. Η γεωγραφική περιοχή στην οποία βρισκόταν εντοπίζεται σήμερα στα όρια των Τοπικών κοινοτήτων Άνω Λουσών και Καλαβρύτων του "Καλλικρατικού" Δήμου ΚαλαβρύτωνΓια τα ακριβή διοικητικά όρια στην περιοχή βλ. χάρτη της περιοχής στην ιστοσελίδα openstreetmap.org. Ανακτήθηκε: 06/05/2017..

Τοποθεσία
Το Πρίμησι βρίσκεται στις δυτικές υπώρειες του βουνού "Τρεμουλάς", κοντά στην βόρεια/ανατολική όχθη του χειμάρρου Κερασιές ή "Ρέμα της Κερασιάς"Αλεξοπούλου 2009, σελ. 156, 157., ο οποίος χύνεται στον Βουραϊκό, σε περιοχή αμέσως μετά τα Καλάβρυτα, παραπλεύρως του επαρχιακού δρόμου που οδηγεί προς τα Βαλβούσια, το Χιονοδρομικό κέντρο Καλαβρύτων κ.λπ.Χάρτης της περιοχής , topoguide.gr. Ανακτήθηκε: 06/05/2017. Στην περιοχή υπάρχει η ομώνυμη πηγή με συνεχόμενη ροήΑλεξοπούλου 2009, σελ. 157., από την οποία πήρε το όνομά του ο οικισμός, καθώς και το ξωκλήσι του Αγίου Ιωάννη του Θεολόγου το οποίο βρίσκεται σε μικρό λόφο-απόληξη του βουνού ΒελιάςΑλεξοπούλου 2009, σελ. 156..

Σήμερα, στην περιοχή του οικισμού, έχουν χτιστεί ορισμένες εξοχικές κατοικίες και ένα εστιατόριο που λειτουργεί τους χειμερινούς μήνες, προς εξυπηρέτηση των επισκεπτών του Χιονοδρομικού κέντρου των Καλαβρύτων.

Ιστορία
Αναγνωρίστηκε για πρώτη φορά ως οικισμός το 1897 και προσαρτήθηκε στον τότε Δήμο Καλαβρύτων του τότε Νομού Αχαιοήλιδος· το 1912 υπήχθη στην τότε Κοινότητα Καλαβρύτων ενώ καταργήθηκε ως οικισμός το 1920Ε.Ε.Τ.Α.Α. - Διοικητικές μεταβολές Προμησίου Αχαΐας, eetaa.gr. Ανακτήθηκε: 06/05/2017.. Κατά την απογραφή του 1896 είχε 8 κατοίκους ενώ σε αυτήν του 1907 είχε 6 κατοίκουςΛουλούδης 2010, σελ. 513.Στην απογραφή του 1896 αναφέρονται 6 άνδρες και 2 γυναίκες ενώ σε αυτήν του 1907 αναφέρονται 4 και 2 αντίστοιχα. Βλ. Ψηφιακή βιβλιοθήκη της Ε.Σ.Υ.Ε./ΕΛ.ΣΤΑΤ., dlib.statistics.gr. Ανακτήθηκε: 06/05/2017.. Πλέον η ονομασία αυτή απαντά μόνο ως τοπωνύμιοΛουλούδης 2010, σελ. 515., στον χώρο όπου βρισκόταν ο οικισμός, παραλλαγή του οποίου είναι και το "Μπρίσοβο"Βλ. αναφορές: Αλεξοπούλου 2009, σελ. 51, 73, 84, 141, 146, 156, 382, 384, 368, 397, 400, 448-9, 481, 506, 637, 1043..

Στην περιοχή, όπου βρισκόταν ο οικισμός, έχουν έρθει στο φως αρχαιολογικά κατάλοιπα· από αυτό το σημείο θεωρείται ότι περνούσε ο αρχαίος δρόμος που οδηγούσε από την Κύναιθα στους Λουσούς ενώ η πηγή της περιοχής εικάζεται ότι ήταν η αρχή του υδραγωγείου της αρχαίας ΚύναιθαςΑλεξοπούλου 2009, σελ. 156-158..

Παραπομπές και υποσημειώσεις

Πηγές



Βιβλιογραφία 


Εξωτερικοί σύνδεσμοι
Ε.Ε.Τ.Α.Α. - Διοικητικές μεταβολές Προμησίου Αχαΐας, eetaa.gr. Ανακτήθηκε: 06/05/2017.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Καλαβρύτων